Blas Sebastekoa

Blas Sebastekoa, kristauentzat san Blas (; ), Sebasteko (Sebastensis armenorum) mediku eta gotzain izan zen. Sebaste gaur egun Turkiako Sivas hiria da. Martirio sufritu zuen Lizinio enperadore erromatarraren garaian, IV. mendean. Blas eremutar gisa bizi izan zen Erciyes mendian; mendia apezpiku egoitza egin zuen.Chiesa, P. (2000). «Blas». Leonardi, C.; Riccardi, A.; Zarri, G., editoreak. Diccionario de los Santos 1. Madril: San Pablo. 377-380 or. .

 Gurtza 
San Blasen aldeko gurtza hasieran Ekialdean zabaldu zen, geroago ere Mendebaldean. Erdi Aroan, bakarrik Erroman 35 eliza zeuden haren omenez. Erromako elizaren arabera San Blas hamalau santu laguntzailetariko bat da. Eliza Ortodoxoan, bestetik, santu anargiroren kategoria du: santu hauek beren faboreen truke ez dute ordainketarik onartzen.

 Ikonografia 
Elementu desberdinak dira bere ikurrak:
 Zerri bat
 Argizari gurutzatuak
 Adarra
 Mitra edo apezpikuen buruko apaingarria
 Txarrantxa

 Eguna 
Santu honen eguna Mendebaldeko Elizan otsailaren 3an ospatzen da; Ekialdeko Elizan, aldiz, otsailaren 11an. Egun horren inguruan tradizio asko daude. Egun horretan hainbat gauza eramaten dira elizara, meza ostean bedeinkatzeko, kordoiak esaterako; hurrengo egunotan haiek jan edo erabili ondoren, San Blasek eztarriak babesten ditu urtean zehar. Opil batzuk ere egiten dira, Sanblas opilak alegia Eibar eta inguruko herrietan.https://www.sorapedia.eus/wiki/San_Blas_eguna_(eu) San Blasen patronazgoa zera da: Eztarri gaixoen (faringea) eta otorringolaringologoena.http://erlijioaetakulturahirukide.blogspot.com/2015/11/san-blas-tolosako-patroi.htmlhttp://150.241.224.48/itsaslur/eu/albisteak/dastatu-gure-produktuak-saioari-buruzko-albisteak/10904-san-blas-eguna-ospatu/10904-san-blas-eguna-ospatu

 Euskal herrietako patroia 
Euskal Herrian debozio handia izan du Blas Sebastekoa eta herri askotako patroia da. Hona hemen batzuk:
 Azkoien (Nafarroa Garaia)
 Dulantzi (Araba)
 Legutio (Araba)
 Milagro (Nafarroa Garaia)
 Ribaforada (Nafarroa Garaia)

 Santua munduan 
Mundu osoan baldin badaude bere omenezko elizak eta toki askotako patroia bada ere, bi leku aipatu behar dira bereziki:
 Kroaziako Dubrovnik hiriko patroia da. Bere eguna festa zahar batekin ospatzen da, Gizateriaren Kultura Ondare Immaterialren onarpena duena 2009tik.
 Paraguaiko patroia da.

 Erreferentziak 

 Ikus, gainera 
 San Blas jaia

 Kanpo estekak 

Kategoria:Martiri kristauak
Kategoria:Erromatar Eliza Katolikoko santuak
Kategoria:Turkiako apezpikuak
Kategoria:IV. mendeko biografiak
Kategoria:Armeniarrak
Kategoria:Armeniako medikuak
Kategoria:San Blas Sebastekoaren elizak